Каляровы аловак

Каляровы аловак — гэта інструмент для малявання, які ўяўляе сабой вузкае пігментаванае ядро, заключанае ў цыліндрычную драўляную абалонку. У адрозненне ад графіту, або вугальнага алоўка, ядро каляровага алоўка мае масляністую ці васкавую аснову і змяшчае іншую прапорцыю пігментаў, дабавак і сувязных элементаў. Водарастваральныя (акварэльныя) алоўкі і пастэльныя алоўкі таксама вырабляюцца як каляровыя стрыжні для механічных алоўкаў. Звычайна каляровыя алоўкі захоўваюцца ў пеналах, каб прадухіліць механічныя пашкоджанні.

 Віды каляровых алоўкаў 
Каляровыя алоўкі могуць адрознівацца якасцю і зручнасцю выкарыстання. Канцэнтрацыя пігмента ў ядры, святлоўстойлівасць пігментаў, даўгавечнасць і мяккасць стрыжня — гэта адны з ключавых паказчыкаў якасці брэнда і яго рыначнай цаны. Не існуе асаблівай розніцы ў якасці паміж алоўкамі на алейнай/васкавой аснове і водарастваральнымі каляровымі алоўкамі. Нягледзячы на гэта, некаторыя вытворцы ацэньваюць водарастваральныя алоўкі як менш святлоўстойлівыя, чым створаныя на алейнай/васкавой аснове.

 Гісторыя 
Гісторыя каляровых алоўкаў не да канца вывучана. Выкарыстанне алоўкаў на васкавой аснове задакументавана і бярэ пачатак у Грэцкім Залатым Стагоддзі і далей згадваецца рымскім навукоўцам Плініем Старэйшым. Матэрыялы для малявання на васкавой аснове выкарыстоўваюцца мастакамі на працягу стагоддзяў, дзякуючы іх устойлівасці да выгарання, а таксама жвавасці і яркасці колераў. Нягледзячы на тое, што каляровыя алоўкі выкарыстоўваліся для «праверкі і маркіроўкі» на працягу многіх дзесяцігоддзяў, толькі ў пачатку XX стагоддзя іх пачалі вырабляць з дастаткова высокай якасцю, што падыходзіць для мастакоў. Сярод вытворцаў, якія першымі пачалі выраб каляровых алоўкаў для мастакоў, — Faber-Castell у 1908 годзе і d’Ache у 1924 годзе, і далей Berol Prismacolor у 1938. Іншымі вядомымі вытворцамі з’яўляюцца: Blick Studio, Bruynzeel-Sakura, Creatcolor, Derwent, Holbein, Koh-i-Noor Hardtmuth, Lyra, Mitsubishi (uni-ball), Schwan-Stabilo і Staedtler. У сувязі са з’яўленнем кніг-размалёвак і штодзённікаў-размалёвак для дарослых у 2016 годзе, продажы каляровых алоўкаў у ЗША выраслі ўтрая. Апошнія гады каляровыя алоўкі актыўна выкарыстоўваюцца ў арт-тэрапіі і рэабілітацыі.

Рост папулярнасці каляровых алоўкаў як інструмента малявання паслужыў асновай стварэння «Colored Pencil Society of America» (CPSA). Гэта асацыяцыя была заснавана ў 1990 годзе як некамерцыйная арганізацыя для мастакоў, старэйшых за 18 гадоў, якія карыстаюцца каляровымі алоўкамі. CPSA не толькі прасоўвае каляровыя алоўкі як інструмент мастацтва, але і імкнецца ўстанавіць стандарты для вытворцаў каляровых алоўкаў. Іншыя краіны, як Вялікабрытанія, ЗША, Канада, Аўстралія і Мексіка, сфарміравалі свае арганізацыі і таварыствы для мастакоў, якія карыстаюцца каляровымі алоўкамі.

 Літаратура 


 Спасылкі 
 «The Pencil Pages»  — сайт пра алоўкі.
 «Звычайны аловак»  — сайт калекцыянера алоўкаў.
 Brand Name Pencils. Сайт Bob'а Truby

Катэгорыя:Канцтавары